1983R1915 — RO — 02.08.2005 — 003.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:







(*) Acest act nu a fost publicat niciodată în limba română.









▼B

REGULAMENTUL (CEE) NR. 1915/83 AL COMISIEI

din 13 iulie 1983

privind anumite norme de aplicare referitoare la evidența contabilă în scopul stabilirii veniturilor exploatațiilor agricole







COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul 79/65/CEE al Comisiei din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană ( 1 ), modificat ultima dată de Regulamentul (CEE) 2143/81 al Consiliului ( 2 ), în special articolele 6 și 9, întrucât este necesar ca Regulamentul nr. 184/66/CEE al Comisiei ( 3 ), modificat de Regulamentul (CEE) nr. 1860/82 ( 4 ), să fie adaptat prezentei situații în care operează rețeaua de date; întrucât trebuie încheiat anual un contract între autoritățile competente desemnate de fiecare stat membru și serviciile contabile care nu aparțin unui departament administrativ prin care serviciul contabil își asumă îndeplinirea obligațiilor în conformitate cu normele comunitare; întrucât contractul în cauză trebuie să includă prevederi referitoare la normele comunitare în cauză; întrucât pentru a se asigura că rezultatele rețelei de date sunt prezentate în fiecare an la un interval care nu este prea îndepărtat față de data la care sunt înaintate Comisiei primele fișe ale exploatațiilor, perioada în care se poate încheia exercițiul financiar trebuie să fie limitată; întrucât termenul de înaintare a fișelor exploatațiilor trebuie stabilit astfel încât să permită serviciior contabile, agențiilor de legătură și Comisiei să își îndeplinească sarcinile; întrucât perioada de înaintare a fișelor trebuie calculată de la sfârșitul exercițiului financiar la care se referă; întrucât, pentru a fi considerată completată corespunzător, fișa exploatației trebuie să conțină date exacte privind faptele și înregistrate și prezentate în conformitate cu Regulamentul (CEE) nr. 2237/77 al Comisiei din 23 septembrie 1977 privind forma fișei exploatației care trebuie utilizată în scopul determinării veniturilor exploatațiilor agricole ( 5 ), modificat de Regulamentul (CEE) nr. 3272/82 ( 6 ); întrucât retribuția standard de plătit de către Comisie trebuie plătită pentru fișele contabile completate corespunzător și înaintate în termenul stabilit; întrucât, ca rezultat al creșterii generale a costurilor și al efectelor asupra costului completării fișei exploatației, retribuția necesită o revizuire la intervale regulate; întrucât, pentru a îmbunătăți executarea operațiunilor financiare pe care le presupune plata retribuției standard, este necesar să fie prevăzută plata în cont; întrucât Regulamentul nr. 184/66 trebuie abrogat începând cu exercițiul financiar 1984 și noile prevederi aplicate de la începutul aceluiași an; întrucât comitetul comunitar pentru rețeaua de date contabile nu a prezentat un aviz în termenul stabilit de președintele comitetului, ADOPTĂ PREZENTUL REGULAMENT:







Articolul 1

Contractul prevăzut la articolul 9 alineatul (1) din Regulamentul nr. 79/65/CEE conține cel puțin clauzele stabilite în anexă.

Articolul 2

Exercițiul financiar de 12 luni consecutive prevăzut la punctul (I) litera (a) din anexa II la Regulamentul (CEE) nr. 2237/77 se încheie în perioada cuprinsă între 31 decembrie și 30 iunie inclusiv.

▼M1

Articolul 3

▼M3

The liaison agency shall forward to the Commission all the farm returns presented in the form laid down in Annex III to Regulation (EEC) No 2237/77.

For the accounting year 2004 the farm returns shall be forwarded not later than 13 months after the end of that accounting year. However, the liaison agency in the Czech Republic, Estonia, Cyprus, Latvia, Lithuania, Hungary, Malta, Poland, Slovenia and Slovakia shall forward the farm returns not later than 18 months after the end of that accounting year.

From the 2005 accounting year onwards the farm returns shall be forwarded not later than 12 months after the end of the accounting year in question.

▼M1

Fișele de exploatație sunt considerate ca fiind transmise Comisiei atunci când organul de legătură, după introducerea datelor în sistemul de transmitere și de control al datelor Comisiei și după verificările informatice ulterioare, confirmă că datele sunt gata să fie încărcate în baza de date a Comisiei.

▼B

Articolul 4

Fișa exploatației este considerată a fi completată corect în cazul în care:

— conținutul este în conformitate cu faptele și

— datele contabile conținute au fost înscrise și sunt prezentate în conformitate cu dispozițiile Regulamentului (CEE) nr. 2237/77.

Articolul 5

▼M2

(1) Comisia achită statelor membre o retribuție forfetară pentru fiecare fișă a exploatației, completată corespunzător, care i-a fost expediată în termenele prevăzute la articolul 3.

(1a) Numărul total, pe stat membru, al fișelor exploatației, completate corespunzător și expediate, care este eligibil pentru retribuția forfetară nu depășește numărul total al exploatațiilor cu evidență contabilă proprie, stabilit pentru acest stat membru la anexa I la Regulamentul (CEE) nr. 1859/82.

În ceea ce privește statele membre care au mai mult de o circumscripție, numărul de fișe ale exploatației, completate corespunzător și expediate pe circumscripție, care este eligibil pentru retribuția forfetară, poate fi cu până la 20 % mai mare decât numărul stabilit pentru circumscripția în cauză, cu condiția ca numărul total al fișelor exploatației completate corespunzător și expediate de statul membru în cauză să nu fie mai mare decât numărul total stabilit pentru acest stat membru la anexa I la Regulamentul (CEE) nr. 1859/82.

În cazul în care numărul fișelor exploatației completate corespunzător și expediate în ceea ce privește o circumscripție sau un stat membru reprezintă sub 80 % din numărul exploatațiilor cu evidență contabilă proprie, stabilit pentru această circumscripție sau pentru statul membru în cauză, retribuția forfetară pentru fișele exploatației din această circumscripție sau din statul membru respectiv se reduce cu:

— 10 % pentru exercițiile contabile 2005 și 2006;

— 20 % pentru exercițiul contabil 2007 și exercițiile contabile ulterioare.

În situația în care există un număr insuficient atât pentru o circumscripție, cât și pentru statul membru în cauză, reducerea nu se aplică decât la nivel național.

Reducerea referitoare la exercițiul contabil 2005, prevăzută la prima liniuță de la paragraful al treilea, nu se aplică Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și nici Slovaciei.

▼B

(2) Retribuția standard se plătește în două tranșe:

— o plată în cont echivalentă cu 50 % din retribuție se plătește la începutul fiecărui exercițiu financiar al statului membru pentru numărul de exploatații care au depus fișe stabilite în anexa I a Regulamentului (CEE) nr. 1859/82 al Comisiei ( 7 );

— soldul, calculat prin înmulțirea retribuției cu numărul de fișe ale exploatației completate corect și înaintate Comisiei și scăzând din cost plata menționată anterior, se plătește în 6 luni de la primirea fișelor de către Comisie.

(3) Suma retribuției standard se stabilește în conformitate cu procedura prevăzută în articolul 19 din Regulamentul nr. 79/65/CEE.

Articolul 6

Prezentul regulament intră în vigoare în ziua următoare publicării în Jurnalul Oficial al Comunităților Europene.

Se aplică de la începutul exercițiului financiar 1984.

Regulamentul nr. 184/66/CEE se abrogă. Rămâne aplicabil până la sfârșitul exercițiului financiar 1983.

Prezentul regulament este obligatoriu în toate elementele sale și se aplică direct în toate statele membre.









ANEXĂ

Termenii contractului prevăzuți în articolul 9 din Regulamentul nr. 79/65/CEE

Contractele încheiate între autoritatea competentă desemnată de către statul membru și serviciile contabile care nu aparțin unui departament administrativ și care au fost alese în conformitate cu dispozițiile Regulamentului nr. 79/65/CEE includ cel puțin următorii termeni, exprimați în mod explicit:

— asumarea de către serviciul contabil a obligației de a completa fișele exploatațiilor în conformitate cu normele comunitare;

— asumarea de către serviciul contabil a obligației de a înainta fișele exploatațiilor în termenul prevăzut astfel încât să respecte normele comunitare;

— asumarea de către serviciul contabil a obligației de a furniza agenției de legătură toate informațiile pe care aceasta le poate solicita cu privire la îndeplinirea sarcinilor sale;

— asumarea de către serviciul contabil a obligației de a nu divulga nici o dată contabilă și nici alte detalii separate pe care le obține în timpul îndeplinirii sarcinilor sale sau care în mod incidental au legătură cu îndeplinirea sarcinilor sale în raport cu Rețeaua de Informații Contabile Agricole și asumarea de către toate persoanele implicate în îndeplinirea unor astfel de sarcini a conformării față de aceleași obligații și luarea tuturor măsurilor necesare îndeplinirii acestor obligații.